จัดกลยุทธ์การลงทุนวันนี้! โบรกฯ คัด 14 หุ้นเด็ดมีประเด็นบวก
จัดกลยุทธ์การลงทุนวันนี้! โบรกฯ คัด 14 หุ้นเด็ดมีประเด็นบวก นำโดย CK STEC UNIQ ASIAN ORI EA IHL CBG BR JMT RS GCAP BCH และ VIBHA
4 ก.ย. 2560

บล.กรุงศรี ระบุในบทวิเคราะห์ คาด SET Index จะเคลื่อนไหวผันผวนในกรอบจำกัด แม้วันนี้จะมีประเด็นกดดันจากข่าวเกาหลีเหนือทำการทดลองยิงขีปนาวุธเป็นครั้งที่ 6 แต่ประเด็นนี้ไม่ใช่ประเด็นใหม่ทำให้ผลกระทบที่มีต่อ SET ค่อนข้างจำกัด ประกอบกับคาดว่าตัวเลขการจ้างงานนอกภาคเกษตรของสหรัฐที่ออกมาต่ำกว่าคาด และอัตราการว่างงานที่เพิ่มขึ้นสวนทางกับที่ตลาดคาดไว้จะกดดันให้เฟดชะลอขึ้นอัตราดอกเบี้ย ผลักดันให้ Fund Flow ยังไหลเข้าเป็นบวกต่อหุ้นกลุ่ม Big Cap ซึ่งจะช่วยประคองดัชนี
โดยกลยุทธ์การลงทุนวันนี้ เน้น Selective buy หุ้นที่มีปัจจัยบวกเฉพาะตัว อาทิ กลุ่มรับเหมาก่อสร้าง (CK STEC UNIQ) รฟท.เร่งเปิดประมูลงาน รถไฟทางคู่จำนวน 3 เส้นทางในช่วงวันที่ 4, 5 และ 7 ก.ย. และ หุ้นที่ผลประกอบการดีต่อเนื่องในไตรมาส 3/17 อาทิ ASIAN ORI EA IHL CBG BR JMT RS GCAP BCH และ VIBHA